नेपाल ल क्याम्पस त्रिभुवन विश्वविद्यालय, कानुन संकाय अन्तर्गतको पहिलो शिक्षालय हो, जसको स्थापना नेपाल ल कलेजको नाममा गरिएको थियो। बि. सं. 2011 मा यसको स्थापना प्रो. राम राज पन्तको नेतृत्वमा भएको थियो र उनी त्यसका संस्थापक अध्यक्ष प्रिन्सिपल पनि थिए। नेपालकै सबै भन्दा ठूलो र पुरानो कानुन अध्ययन र अध्यापन गर्ने थलोको रुपमा रहेर यो संस्थाले देशमा कानुन र न्यायिक पद्दतीको विकास गर्नमा पनि उल्लेख्य भुमिका खेलेको छ। यस संस्थाबाट स्नातक भएकाहरुले नेपाल भित्र एवं अन्तरराष्ट्रिय क्षेत्रमा न्यायिक, सरकारी र गैर-सरकारी क्षेत्रमा पुराएको योगदानको ठूलो इतिहास छ।